ming030890/wiki-yue-high-quality huggingface dataset:
香港G公寓

香港G公寓（英文：Residence G Hong Kong）係香港一座酒店，喺九龍尖沙咀柯士甸路2號，喺2014年開業。

史
香港G公寓前身係美聯空運中心。2010年，鄧成波用咗1.48億港元賣出美聯空運中心。2011年，基匯資本用咗1.7億港元買入美聯空運中心，再翻新成酒店。2015年，基匯資本再以3.4億港元賣出香港G公寓。
香港23歲以下足球代表隊

香港23歲以下足球代表隊，又叫香港奧運足球代表隊，係而家代表香港參加奧運、亞運等足球項目嘅足球代表隊，由香港足球總會打理。
佢哋曾經喺2009年東亞運動會嘅足球比賽攞過金牌。
香港73

《香港73》係邵氏電影公司經典電影，楚原導演。套戲講香港1973年炒股票熱潮時香港市民百態。通貨膨脹、假股票、大閘蟹、排隊輪廉租屋、輪街症，遇老千、10點半全港熄燈令、無綫遊戲節目《過三關》。香港社會問題多，小市民心聲，港產片處境劇諷刺社會。

原著
《七十三》原本係無綫電視收視好嘅處境劇集，改編成港產片。當年重有套《七十二家房客》，票房好收得。而《香港七十三》動員咗邵氏同無綫藝人演出。包括岳華、井莉、石修、劉午琪、汪禹、凌雲、譚炳文、何守信、李香琴、梁天咁。
香港IT人協會

香港IT人協會係香港左派工會香港工會聯合會嘅屬會，佢哋搞「做個智net的互聯網」來參加財政司撥款嘅「互聯網教育活動」，重會請互聯網大使來教育青少年同埋家長點樣「正確使用」互聯網。
鄭健樂

鄭健樂（英文：Rocky Cheng，1967年7月26號—），籍貫廣東潮陽，2005年參加香港先生選舉攞到「健力組」冠軍，但係喺最後嘅投票入便，鄭健樂因為得票率唔及「瀟灑組」冠軍高鈞賢而做唔成香港先生總冠軍。鄭健樂之後簽約成為無綫電視旗下藝員，後來喺2010年10月解咗約，2012年重返無綫電視。

演出
呢個表唔完整，歡迎加料。
鄭俠

鄭俠（英文：Paladin Cheng，1982年—），香港獨立運動支持者，無黨派行動者。
鄭俠喺雨遮革命發生之前就已經有參加香港本土運動，同所有獨派一樣，同泛民主派喺同中國統獨問題上有分歧。

生平
2012年，參與廣東道「D&G門口萬人影相活動」，抗議嗰間公司歧視香港人。2012-18年，參與上水反水貨客走私活動。2014年七一遊行，舉起「香港獨立」旗幟。2014年佔領中環，參與V煞中環封路。2016、2017、2018、2019、2020年分別同香港本土力量，香港民族陣線，學生動源，學生獨立聯盟等香港本土派組織合作喺遊行隊伍舉起獨旗。2019年9月接受訪問，大嗌「Donald Trump don't trust China. China is asshole！」，片段被美國網民整成唔同嘅remix版本。當勞侵大仔細當勞亦都有喺社交媒體分享。
文匯報同大公報都成日跟蹤佢，聲稱佢係「港獨大佬」。
鄭偉雄

鄭偉雄係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
鄭保恩

鄭保恩，前香港警察，曾經有「低調殺雞警司」之稱，之後因為詐騙罪被捕同判監，去到2017年，佢又被揭發涉及上水燒烤樂園無牌經營事件。

警隊生涯
佢喺未夠20歲嘅時候加入警隊，2000年9月15號以警司身份攞埋長期服務獎章加敘第一勳扣。任職期間，佢曾經因為冼錦華案被查。

騙取貸款被捕
喺1997年間，佢因為海怡半島物業變成銀主盤，同埋兼任擔保人借貸，前後爭落銀行逾350萬同6萬幾卡數。佢喺2000年1月至2001年7月期間，喺隱瞞欠債嘅情況下，向多間財務機構詐騙過百萬元借貸。去到2004年10月6號，佢被判罪成。

刑滿出獄後
出獄後佢喺澳門一間賭場任保安部門要職，去到2017年11月，佢比被揭發涉及上水無牌燒烤場無牌經營事件。其中，佢係有關場地嘅其中一名業主，記者曾經向佢查詢，但佢就拒絕接受訪問。
鄭偉波

鄭偉波係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會航空交通界委員。之後，佢有份提名林鄭月娥參與2017年香港行政長官選舉。
鄭允惠

鄭允惠，係大韓民國嘅一個女藝人同埋歌手。
鄭允錫

鄭允錫，係大韓民國嘅一個男藝人同埋演員。
醫療枴杖

醫療枴杖係種士的，將下身嘅重量轉到上身，專幫對腳傷咗或者殘廢嘅人行路。
醫護抗暴集會

醫護抗暴集會係2019年10月26號一次反逃犯條例修訂集會，喺中環遮打花園搞。呢次集會主要對象係醫護界人士，但亦都歡迎其他市民參加。集會主要抗議警方暴力影響醫護界嘅工作。主辦單位宣稱有超過一萬人參加，警方就話高峰期有2,300人。
醫療衛生界功能界別

醫療衞生界功能界別，係香港立法會一個功能界別，選民嚟自註冊醫生、牙醫、脊醫、護士、助產士、藥劑師、醫務化驗師、放射技師、物理治療師、牙齒衛生員、視光師、職業治療師、中醫。
呢個界別係由之前嘅醫學界功能界別同衛生服務界功能界別二合為一。
醫護人員

醫護人員係指負責幫手做醫療嘅工作人員，包括醫生同護士呀噉。
醫療旅遊

醫療旅遊係旅遊其中一種形式，最主要目的唔係觀光，而係去參與同醫療有關嘅活動，譬如做外科手術、睇牙科，甚至係一啲另類療法。搞醫療旅遊嘅私家醫院好多時都會同旅行社合作，提供「一條龍」嘅醫療旅遊服務，吸引外地遊客過嚟。
香港都會大學

香港都會大學（英文：Hong Kong Metropolitan University，簡稱：都會大學或都大，縮寫：HKMU），係位於香港九龍何文田嘅自資大學，以「有教無類」同「寬進嚴出」為辦學精神。大學喺1989年由香港政府成立，由七間學院組成，分別係人文社會科學院、李兆基商業管理學院、科技學院、護理及健康學院、教育及語文學院、公開進修學院同李嘉誠專業進修學院。大學擁有自行評審資格，可以頒授學位至榮譽博士各級學銜。大學係香港第一間主要採用遙距教學方式嘅大學，2001年起開辦全日制課程，並喺2007年起參與大學聯合招生辦法（JUPAS）收生。現任校長係林群聲教授。

校名
香港公開大學創校嗰陣叫香港公開進修學院（英文：Open Learning Institute of Hong Kong），1997年開始改叫香港公開大學（英文：The Open University of Hong Kong，縮寫：OUHK）。2020年12月，校方決定改名做香港都會大學（英文：Hong Kong Metropolitan University），新校名喺2021年9月1號生效。

遙距教學
遙距課程係香港都會大學由創辦至今一直開辦嘅課程。大學會向報讀遙距課程嘅學生派發自學教材，部分課程更包括多媒體教材。大學嘅導師會喺平日夜晚或星期六日定期舉行導修課（Tutorial）等。遙距課程冇規定學生一定要去上堂，但係部分遙距課程規定學生一定要出席特定嘅課堂或實驗堂。此外，大學會安排導師喺指定嘅時間透過電話、電郵或用互聯網為學生提供指引同協助。導師亦會根據學生完成嘅功課畀評語，幫助學生學習。
雖然大部分遙距課程採用開放入學模式，冇入學學歷限制，亦冇規定要讀幾耐，但係學生一定要喺修讀課程期間完成指定功課（TMA或CMA），並喺期終考試合格，先至可以獲得嗰科嘅學分。此外，每一個遙距課程，包括文憑同學位課程，都設有修讀規則，學生一定要遵循修讀規則，累積指定科目嘅學分，先至可以申請嗰個課程嘅學歷證書。

全日制面授教學
全日制課程係香港都會大學近年主力發展嘅課程，同其他大學嘅全日制課程相似，以演講課堂（Lecture）同導修課堂（Tutorial）作為學習方式，部分課程更包括實驗同實習。面授課程主要分為全日制同兼讀制兩種，部分全日制面授學位課程已經加入大學聯合招生辦法（JUPAS）。

途經交通
港鐵觀塘綫及屯馬綫，何文田站A3或B2出口，約需15分鐘。
香港選舉

選舉係香港政治制度中唔少得嘅一環，居民選舉權同被選舉權、需進行選舉嘅公職都受《基本法》訂明。香港所有內部嘅選舉都係冇強制性，用唔記名方式進行，由冇政治性嘅獨立法定機構選舉管理委員會安排同監管、同埋政府嘅選舉事務處執行，確保選舉以公開、誠實、公平嘅原則進行。選舉管理委員會共有三個成員，而家個主席係彭鍵基大法官。
香港嘅選舉政治起源自殖民地時代，發展簡述如下：
1883年，殖民地政府成立潔淨局，管理公共衛生，除咗官守議員、委任議員，當時嗰個局重包括兩名由選舉產生嘅議員。
1981年，香港政府發表《地方行政白皮書》，推行地區選舉，並取消對選民資格嘅種種限制，凡年滿21歲、居港滿七年嘅香港居民都可以登記做選民。
港英政府首先響1982年設立香港區議會、並設置選舉，成立地方政制
1984年7月發表《代議政制綠皮書》諮詢代議政制發展方面嘅意見後，發表白皮書宣佈1985年立法局首次引進兩項間選：由市政局、區域市政局同區議員組成嘅「選舉團」，以及代表社會各個行業及組織嘅「功能組別」，分別選出12個議席
1989年市政局加入地區直選議席
1991年立法局第一次加入直選議席
1997年主權移交後嘅政治爭議，多數涉及《香港基本法》架構下香港民主發展嘅步伐。當中《基本法》第45條同第68條分別寫明，香港行政長官同香港立法會議席都要根據「實際情況同循序漸進嘅原則」以普選做目標；而隨住時間推移，香港社會要求實行立法會同埋行政長官普選嘅呼聲日漸高漲。呢篇文將集中介紹香港各項選舉同已經落實嘅制度，相關發展爭論請睇香港政治制度改革。

選舉制度
香港唔同嘅選舉都有自己一套嘅選舉制度：
單議席單票制（區議會、村代表、立法會多數功能組別、特首）
比例代表制（立法會地方選區、超級區議會）
全票制（港區人大、選舉委員會、立法會勞工界）
按排序淘汰制（立法會鄉議局、漁農界、保險界、航運交通界）
而行政長官選舉其實都算單議席單票制，不過唔同嘅係，特首選舉係採用絕對多數制，即係得票過半先會當選。港區人大選舉實行嘅全票制就要揀齊36個名額，張票先至會有效。
香港鄧鏡波書院

香港鄧鏡波書院（英文：Hong Kong Tang King Po College）係香港一間天主教男子津貼中學，喺灣仔堅尼地道25號，1965年由鮑思高慈幼會創校，由生意人鄧鏡波捐地起校舍。佢原名係香港鄧鏡波英文書院，1990年代配合政府母語教學政策而改校名。
香港郵政

香港郵政（粵拼：hoeng1 gong2 jau4 zing3；英文：Hongkong Post）始業於1841年，隸屬香港政府，世稱郵政署（Post Office），自1877年起隨英國海外屬土入席萬國郵政聯盟。

沿革
1841年香港郵戳
1841年香港開埠，其時書信往來港九諸多不便，洋行大班三催四請港府發展郵政後，卒之嚮同年8月28號成立驛務總署，隸屬英國皇家郵政，而第一間「書信舘」則於11月12號嚮政府山落成。當陣時香港郵務百廢待興，來港信函多到摩打手都唔做得切。此外書信舘冇印郵票不突止，居然冇郵差派信。逢親有郵輪抵港，事必見到無數市民蜂擁前往輪候，實行「逼爆書信舘」。1846年，書信舘遷往顛地洋行茶葉交易所舊樓，庫務署及高等法院亦位於同一蠆大廈。
1860年5月1號，驛務總署改名郵政總局，英國政府將香港郵政事務移交香港政府郵政總局總辦主理，至此香港郵政依然係「只此一家、別無分號」。
香港主權移交後，香港郵政係屬於經濟發展及勞工局，嚮2007年7月1號決策局重組後，劃入新成立嘅商務及經濟發展局。

郵務
郵政署於1995年開始轉型為以「營運基金模式」運作，財政自主，比較商業化噉經營郵政業務，郵政署嘅收入係來自賣特殊郵票、郵遞/傳統郵遞、特快專遞及同埋繳費服務（如政府部門及公共事業）等。郵政署亦為香港人提供辦理電子證書服務。
香港邊界

香港邊界 (英文：Boundaries of Hong Kong)，係香港特區同中國大陸之間嘅邊界。陸地上嘅邊界總共係30公里（19英里）長，而海上嘅邊界係 733公里（455英里）長。香港入境處同埋香港海關負責管控呢條邊界。
呢條邊界歷史可追溯至中英政府喺1898年簽訂嘅《展拓香港界址專條》，確立咗以深圳河為陸地邊界，全長大約107公里。呢一邊界喺港英時期亦都叫做中英邊界。海上嘅邊界就喺後海灣和大鵬灣嘅海域。因應住50年代嘅大陸逃港，廣東寶安縣喺1951年2月封鎖邊界，而香港政府喺同年6月刊憲沿著香港深圳邊界設立香港邊境禁區。

封關前
《展拓香港界址專條》入面用深圳河做邊界綫
香港開埠之前，香港同今日嘅深圳市都係屬於廣州府寶安縣嘅轄區。1841-1860年之間，英國陸續佔領香港島同埋九龍。1898年，中英雙方喺北京簽訂咗《展拓香港界址專條》，英國攞到咗新界同埋新九龍。自此之後，英屬香港嘅轄區基本上固定落嚟，到1997年香港回歸都冇變過。
1899年3月19日，中英政府雙方嘅代表喺香港簽定《展拓香港界址專條》，大致規定咗陸地嘅界線：東面向東入海嘅沙河嘅中線為界綫，西面向西入海嘅深圳河北岸為界綫。新安縣同香港嘅陸地邊界：東面由大鵬灣北岸嘅東端開始，西面由赤灣嘅東面開始，全長大約107公里。東西兩灣（即係後海灣同大鵬灣）同埋深圳河嘅水，亦都屬於英國嘅租界，所以，寶安縣嘅漁民如果要喺兩個灣入面釣魚、採生蠔等等，都需要先攞到香港牌照。
1948年12月，英國外交大臣向內閣提交《備忘錄》，分析咗香港未嚟幾種可能嘅前途。1949年1月，英國內閣制定咗《香港緊急防衛計劃》同埋《人民入境控制條例》。1949年3月，英國殖民地大臣亦都向英國國會提交咗《備忘錄》，提出香港需要兩個旅嘅兵力，先至能夠對付目前可能面臨嘅局面。駐港英軍嘅兵力很快就由一個旅，好快咁增加到四個。港英當局於1949年6月制定《緊急狀態條例》，決定封鎖邊界、控制人口、同埋登記所有移民等等嘅措施，終止咗港深邊界過去50幾年嘅自由來往。

封關後
1949年10月1號，中華人民共和國正式建立。駐守深圳嘅中華民國政府稅警同埋護路部隊，喺10月16號宣布向共產黨投降，解放軍跟住就攻佔咗寶安同南頭。3日之後控制埋深圳。東莞縣嘅軍管會主任祁烽調任咗做“沙深寶”（即係沙頭角、深圳、同寶安）嘅軍管會主任，而其他中共嘅官員做咗沙深寶邊界工作委員會書記、寶安縣委書記、珠江地委委員、廣東省邊防第三團政治委員等等嘅職務。面對解放軍臨近嘅情況，港英政府咨詢咗倫敦嘅英國政府，決定咗用鐵絲網嚟封鎖邊界，並且喺解放軍進入香港之後進行抵抗。但係實際上，中華人民共和國政府對香港無進一步嘅軍事行動。反喺日後成為中華人民共和國對外貿易嘅重要通道。
港英政府自從1950年開始，對內地籍嘅人出入香港進行管制，結束雙方人員自由來往。同年4月，港英政府公布嘅《人民入境統制（補充）條例》規定，由5月1號開始，由大陸進入香港嘅內地籍人士需事先攞到大陸政府簽發嘅「旅行證明書」，港英政府亦同時喺邊界地區實行宵禁。5月9號，中國外交部向英國政府對呢件事提出抗議。6月，港英政府頒布《邊界封鎖區命令》，成立咗香港邊境禁區。
1950年12月，寶安縣開始推行土地改革運動，唔少地主同富農都逃去香港，造成咗大陸逃港嘅一部分。因爲呢樣，廣東省人民政府喺1951年2月正式實施邊境管理，中方開始封鎖邊界。同年8月，中國公安部頌布「出入港澳」管理辦法。1952年7月，中國政務院頌布《出入國境治安檢查條例》。深圳公安檢查站改為「中華人民共和國深圳邊防檢查站」。
由1954年4月開始，沿住深圳河嘅南岸起咗鐵絲網，由東面嘅沙頭角到西面嘅沙尾，港深嘅陸地邊界沿線鋪滿咗鐵籬笆、碉堡、警署等等嘅軍用設施。60年代中期，經過雙方喺沙頭角發生咗激烈槍戰後，為咗避免發生直接嘅沖突，英警停止咗喺中英街嘅巡邏，改為喺鎮內嘅英方巷入面巡邏，到中英街口停留一陣之後就走。

警方海灣衝突
中共建政初期，港英嘅軍警人員有去到中國岸邊扣捕漁船等等嘅情況；解放軍同民兵一旦發現有武裝英兵喺沙頭角和鹽田登岸，即刻將佢拉咗或者踢返佢去香港。對於成日駛近北岸進行偵察活動嘅英炮艇同埋水警輪，邊防部隊會以開槍射擊嚟做警告。1959年曾經發生英國水警輪喺離北岸大約500公尺，跟住俾民兵開槍射中嘅事，但係英方對於呢件事從嚟冇提出過交涉或者抗議。邊防部隊喺呢一帶海面入面，定警戒線為距離北岸200公尺，一有英國嘅水警輪迫近，就會警告佢離開。1970年之後,中方嘅海上公安艇會以南澳同鹽田做據點，喺大鵬灣執行巡邏同埋搜捕偷渡人員嘅任務。佢哋嘅活動路線一般由南澳去到鹽田，距離北岸最遠處有大約2,000幾公尺，有時甚至駛近香港嘅坪洲碼頭附近。港英嘅水警輪雖然成日後面有人跟住嚟追蹤，但亦都從嚟冇提出任何異議。
大鵬灣入面嘅中方漁船喺1955年以前，大部分都仲會有香港牌照，但係自從1956年實行人民公社化之後，中方嘅漁民已經唔再攞香港牌照。雖然中方嘅漁民喺屬於英國嘅海灣入面釣魚，但係英方一般都唔會干涉。當時，深圳河經深圳灣有航線可以去東莞、廣州、同香港等地方，而中國船只會喺深圳河至深圳灣河道之間通行，而英方亦都同樣唔會干預。由1965年開始，蛇口嘅海上公安（簡稱「海公」）艇喺深圳灣附近進行海面巡邏，有時會越過主航道嘅南邊，英國嘅水警輪有時亦都會跟住尾，不過都唔會敢太近公安路綫嘅北面，亦都冇異議過公安嘅活動。水警輪嘅活動一般去到元朗嘅河口為止，而有時亦都會駛近深圳河嘅河口。1962-63年，港英嘅水警輪曾經以試探方式，逐漸咁深入漁農村以南嘅河面，不過之後俾附近嘅漁民驅逐出返去河口，因爲覺得佢哋破壞漁蠔嘅生產。跟住之後一再有水警輪嚟，中國嘅民兵就會提出警告，跟住水警輪就離開。
香港郵政總局

第四代香港郵政總局，怡和大廈北面，之前面向維多利亞港，而家已經係內陸。
香港郵政總局 （英文：General Post Office，GPO），舊時叫書信館，係香港郵政嘅總部，署長同總監都喺度返工；佢喺香港中環康樂廣場2號；設施包括郵局櫃位（銷售部）、郵政信箱、郵筒、郵趣廊、郵展廊咁。
而家嘅郵政總局係第四代，1976年8月11號落成啟用，建築同設備一共用咗4300萬。
「書信館」係香港郵政總局嘅舊稱。

史
第一代郵政總局（1841年—1846年）：嚮聖約翰座堂對上（而家香港特別行政區政府總部）係一間細屋仔。
第二代郵政總局（1846年—1911年）：嚮畢打街同皇后大道中交界。
第三代郵政總局（1911年—1976年）：嚮畢打街同德輔道中交界，係屬於英國文藝復興時期風格建築。1970年代尾因為起地下鐵路而拆咗，而家位置做咗環球大廈。
陳家祠

陳家祠站：廣州地鐵1號綫同8號綫嘅轉車車站。
陳家鏞

陳家鏞（1922年2月17號—2019年8月26號）係中華人民共和國化學工程同濕法冶金專家，做過中國科學院院士。佢喺四川金堂出世。

生平
陳家鏞於1943年畢業於國立中央大學化學工程系，此後留校任教。1947年前往美國留學，1951年獲得伊利諾大學化工系博士學位。同年走到麻省劍橋市嘅麻省理工學院從事博士後研究。1952年又返到伊利諾大學進行研究。1954年起喺杜邦化學公司薄膜部約克斯（Yerkes）研究所擔任研究工程師。
1956年喺葉渚沛邀請下返到中國，此後長期喺中國科學院化工冶金研究所從事研究工作。1958年出任濕法治金研究室主任。1978年任化工冶金研究所副所長。1980年當選為中國科學院學部委員（院士）。
此外佢仲曾經擔任中國有色金屬學會副理事長、中國金屬學會理事、全國政協委員等職。
到2019年8月26號，陳家鏞因病醫治無效喺北京逝世，享年97歲。

參考資料
〈杰出校友——陈家镛〉。南京工業大學。
〈我国湿法冶金的开拓者陈家镛〉。新華網。2009年9月21號。原著喺2009年10月3號歸檔。
陳家祠站

陳家祠站（祠字讀「詞」，粵拼：can4 gaa1 ci4 zaam6；英文：Chen Clan Academy Station）係廣州地鐵1號綫同8號綫嘅轉車站，喺荔灣區中山七路同康王北路、康王中路嘅十字路口之間偏西嘅地底。不過兩個站廳同月台嘅開放時間都唔同：其中1號綫喺1999年6月28號開放，而8號綫喺2020年11月26號開放。
呢個站東北邊冇幾遠有個地下商場，成日見到有好多遊客上落（因為附近有間陳家祠）。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係1號綫嘅月台；地下3樓係8號綫嘅月台。雖然車站冇休息室，但係有廁所同母嬰室，兩個都喺8號綫站廳西邊嘅D、E出入口通道之間嘅位置。

站廳
陳家祠站嘅站廳收費區喺車站北邊，南邊係過街通道。收費區有好多部扶手電梯同樓梯往返月台。雖然喺8號綫站廳同月台範圍之間都有專用𨋢往返，但係1號綫站廳東邊嘅專用𨋢未劃入收費區，所以乘客有需要時可以嗌工作人員幫手用。

月台
呢個站有2個島式月台，其中1號綫喺中山七路嘅地底；而8號綫喺康王北路地底，前康王商業城廢棄咗嘅地下火車存車綫位置。

商鋪同自助服務
而家嘅陳家祠站入面有好多唔同類嘅鋪頭畀乘客買嘢同埋食嘢，好似有便利檔、麵包檔同涼茶舖、洗衫舖等。
另外，陳家祠站入面重有好多自助服務設施畀乘客用，包括咗羊城通充值機、自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商鋪
天天洗衣
7-Eleven
鄧老涼茶
東海堂
美心西餅
日閱堂
鴻福堂

出入口
陳家祠站冚唪唥嘅出入口A出入口A出入口 C出入口C出入口 D出入口D出入口 E出入口E出入口 F出入口F出入口 G出入口G出入口
呢個站一共有7個出入口，分別係A、B、C、D、E、F，G。不過D同E兩個出入口嘅位置非常之近，淨得50m到。而C、G兩個出入口分別喺康王商業城1號同3號出入口隔籬。安檢方面，除咗往返A、D之間，及B、C之間啲出入口係唔使入站安檢之外，其它嗰拃出入口單純當過街通過嘅話，都必須要入站安檢（即使係入站到免費區範圍內搵廁所都要噉做）。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

1號綫
其實呢個站喺1988年嘅地下鐵道路網規劃嘅初步方案入面就冇呢個站嘅。嗰時凈係得個嗌「中山八路站」嘅站，就喺中山八路嘅荔灣路口西邊。不過後嚟徵求咗市民意見之後就搞咗個「十字線網」規劃，而嗰時嘅1號綫黃沙以北到中山路以南嘅路線向東移咗過去而家呢度，重改咗名嗌「中山七路站」，不過最後因為附近有間陳家祠響度而改咗名嗌「陳家祠站」。

8號綫
喺1997年嗰份《廣州市城市快速軌道交通線網規劃研究（最終報告）》話佢係1號綫同嗰時嘅4號綫嘅轉車車站，但無耐取消咗。2009年份規劃改成8號綫北延段嘅車站，但嗰時8號綫最北邊總站去到而家嘅文化公園站。2011年底改咗規劃向北延長到白雲區石井北邊嘅白雲湖，途中經過呢個站，重喺2012年俾國家發改委通過咗。

1號綫
1993年12月28號，1號綫全路線段開始逳手起。期間重試過拆咗附近一大堆建築同民宅，將居民安置到同德圍或棠溪一帶居住，連電車同巴士改道到東風路一帶行，期間重造成主幹道大塞車而引起一系列社會問題。工程直到1999年春起好嗮。

8號綫
2017年7月12號，8號綫喺度起緊。
原先呢個站設計喺1號綫南邊嘅廣州捲煙二廠嚿地皮入面。但由於廣州市規劃局同卷煙二廠溝通過之後，重係冇共識，令車站向北搬到陳家祠東廣場近康王商業城3號出入口附近，原先計劃喺東廣場入面搞鋪軌基地又話唔起得。
2014年10月15號，廣州地鐵公司話起8號綫北延段車站而將2009年起好咗無耐嘅陳家祠廣場拆咗一半，俾好多街坊猛咁鬧。嗰時8號綫嘅北延段凈係去到而家嘅文化公園站而未向北繼續延長落去。而所謂嘅8號綫北延段嘅工程喺2012年嗰陣先至俾國家發改委話通過咗，而荔灣區政府因為冇考慮到呢方面而拆呢個廣場，隨後喺2014年11月14號正式開始施工，工程直到2018年6月底先至搞掂主體部份。從2019年1月15號開始，1號綫站廳北邊部份牆面開始搞圍蔽而搞接入轉車大廳的施工直到2020年11月19號先至解除圍蔽。而8號綫範圍嘅三權直到2020年9月30號先至轉手畀地鐵。

開通
1999年6月28號隨住1號綫全線通車而正式開放。期間一直係1號綫嘅中途站，而8號綫喺2020年11月26號開通之後先至變成轉車站。

加裝月台幕門
地鐵公司為咗慳能源同防止乘客墮軌，由2005年開始喺行緊嘅成條1號綫入面加裝月台幕門、半高式安全門。月台幕門喺2007年啟用。

出入口
2017年11月5號，B出入口附近從1號綫開通18年後未見開工痕跡。2021年7月19號，B出入口附近已經有明顯嘅施工圍蔽痕跡響度。
呢個站由開通到2020年11月26號中午為止，淨係開咗A、C、D呢3個出入口，而附近嘅康王商業城都係喺地鐵站開通咗無耐之後先開埋，自從2020年11月26號開通8號綫北延段後，呢個站又多咗E、F、G三個出入口。而東南邊嘅B出入口從地鐵開通爲止，因地鐵總公司同埋廣州市規劃局未同廣州捲煙二廠傾掂條數而冇搞到。直到2020年3月27號，荔灣區人民政府同捲煙二廠所屬嘅廣東中煙工業簽約搞合作公司嚟激活捲煙二廠地皮搞產業園，而B出入口會以地皮開發嘅形式重新用返。
2021年1月16號，原先喺捲煙二廠東北角嘅涼亭附近棟牆亦正式開始拆走。施工隊喺2021年放完農曆新年假期後正式開搞B出入口，同年4月16號揭蓋；扶梯喺同年5月14號起好，而出面嘅地面地磚裝飾同埋條柱桿標識分別喺同年6月12號、7月11號搞出。原先地底嘅出入口標識喺同年7月27號搞出。不過裝飾方面重係繼續用返1999年嘅馬賽克拼貼裝飾，而出面嘅地面出入口裝飾用咗18號綫嘅風格。直到2021年9月18號，街坊等到頸都長埋嘅B出入口終於都開通。

𨋢
站內A出入口附近嘅𨋢從地鐵開通一直到而家都未開。

站內
呢個站開通之後一直到2017年10月8號晚黑收車為止，由於專用𨋢喺免費區入面，啲傷殘人士好多時要將車飛畀黃衫黑褲啲工作人員睇先至畀用。不過喺2017年10月9號嗰日，地鐵方開始圍蔽咗唯一嘅專用𨋢位，令傷殘人士用專用𨋢出入站好唔方便。後嚟經地鐵方得知，原嚟呢個站嘅專用𨋢已經用咗超過廿年，部份元件出現損壞情況，要圍蔽施工2個月嚟換𨋢先至得，工程直到同年12月8號先至搞掂。

站外
呢個站從1999年6月28號開通1號綫之後一直都冇專用𨋢，本嚟地鐵方諗住喺A出入口搞𨋢方便畀乘客出入，但因地鐵總公司同埋廣州市規劃局未同廣州捲煙二廠傾掂條數而冇搞到。結果呢個站一直冇站外嘅𨋢，直到2020年11月26號中午，因8號綫北延段開通，呢個站終於出現專用𨋢，喺F出入口附近。而A出入口嘅𨋢一直到而家都重未開。

利用狀況
呢個站每次喺旅遊旺季嗰陣，都幾繁忙下。因為附近有間陳家祠嘅建築響度。重有喺呢個站冇幾遠就有廣州市第四中學同埋廣州市達德綜合高級中學響度，喺呢兩間學校讀書嘅學生仔成日嚟呢個站坐車嘅。附近重有間康王商業城同埋家樂福康王店呢兩間嘢就喺車站嘅附近。所以人流都幾多下。
陳家良

陳家良（英文：Kenny Chan，1991年4月11號—）係香港無綫電視基本藝人合約男藝員，2012年第26期無綫電視藝員訓練班畢業，之後曾經拍過唔少電視劇。佢喺香港出世，祖籍廣東。2020年6月離開無線電視。
雙棘副棘茄魚

雙棘副棘茄魚（學名：Halieutichthys bispinosus）係棘茄魚科副棘茄魚屬嘅其中一個種。
雙橋路站

雙橋路站係中華人民共和國成都地鐵4號綫一個地下鐵站，喺成華區雙福二路二環路口，2015年12月26號啟用。
雙槓

雙槓，係器械體操，國際運動競賽項目，嚮奧林匹克運動會同埋亞洲運動會都有得比賽。
練雙槓有啲危險，尤其係一個人練習，或者教練唔夠經驗時，運動員失手仆落地下，可能會後腦落地，或引致頸椎移位咁嘅重傷。
雙氏

雙（粵拼：soeng1）係唐人姓氏，喺《百家姓》裏頭排第288位。
呢篇雙氏係同姓氏有關嘅楔位文章，重未寫完嘅。麻煩你幫手充實佢。
雙氧水

雙氧水，學名過氧化氫，係氫嘅過氧化物，亦係其中一種氫嘅氧化物（另一隻係水），化學式H2O2，屬弱酸性，有好強嘅氧化性，可以用嚟消毒或者漂白。

發現
1818年，L.J.Thenard發現水體無機物、有機物嘅自動氧化，或者當生物體內呼吸氧氣，產生水之前會產生佢，所以身體係有雙氧水成份。

用佢
醫療殺菌
一般食品加工禁止用佢，但有人聲稱飲佢以改善健康。
雙橋

珠江大橋：廣州同佛山南海當地簡稱做雙橋。
雙橋牌：廣州嘅工廠。
荔灣區雙橋學校：廣州嘅中小學配套學校。
雙橋路：多處。
雙橋區：多處。
雙橋站：多處。
雙橋鎮：多處。
阿拉弗拉海

阿拉弗拉海（英文：Arafura Sea）係太平洋一個海域，喺澳洲同印尼新畿內亞之間，東面係托列斯海峽同珊瑚海，南面係卡奔塔利亞灣，西面係帝汶海，西北面係班達海同塞蘭海。
阿拉斯

阿拉斯（粵拼：aa3 laai1 si1；法文：Arras，法文讀音：[aʁɑs]）係法國一城，加來海峽嘅省會，人口有4萬。
阿拉拉

阿拉拉（Arara）係巴西帕拉巴州一座城，人口1.3萬。
阿拉斯加兔

阿拉斯加兔（學名：Lepus othus）係兔科兔屬嘅其中一個種。
阿拉斯加灣

阿拉斯加灣（英文：Gulf of Alaska）係太平洋一個海域，喺美國阿拉斯加同加拿大育空南面，東面係亞歷山大群島，西面係阿拉斯加半島同科迪亞克島。
阿拉斯加航空

阿拉斯加航空（英文：Alaska Airlines）係美國一間航空公司，總部設喺華盛頓州西雅圖。
阿拉斯加長腳蟹

阿拉斯加長腳蟹（Paralithodes camtschaticus），其他名包括有阿拉斯加皇帝蟹、阿拉斯加帝王蟹、鱈場蟹，係種食得嘅蟹，出產自日本到阿拉斯加之間嘅北太平洋，生物學分類係屬十足目石蟹科擬石蟹屬。
呢隻蟹同另一種平啲嘅蟹油蟹似，所以有啲商家會用佢冒充。主要分別係呢隻蟹色水偏紅，蟹背有6點。
阿隆比漢

阿隆比漢（粵拼：aa3 lung4 bei2 hon3；法文：Alain Perrin；1956年10月7號—）係一位退咗役嘅法國足球員，法國奧特宋省盧路市人。佢踢緊波嗰陣先後效力過法甲嘅蘭斯足球會同華蘭基韋路足球會。之後喺1987年退役，轉咗行做梯隊教練嚟搞青訓。佢做過中國國家足球隊嘅主教練。
阿雲嘎

阿雲嘎（粵拼：aa3 wan4 gaa2；簡化字：阿云嘎；英文：Ayanga；傳統蒙文：ᠠᠶᠤᠩᠭ᠎ᠠ，中蒙聯合轉寫：Ayungg‐a；斯拉夫蒙文：Аянга；1987年10月23號—）係中華人民共和國男歌手、影視演員同音樂劇演員，蒙古族。喺北京舞蹈學院音樂劇系畢業。2012年，憑住音樂劇《天橋》成為北京歌舞劇院獨唱演員。2013年開始，先後參加《快樂男聲》、《超級先生》、《中國正在聽》等選秀節目，從而被大眾所熟知。2016年，首次上央視春晚舞台，並喺同年出首張個人專輯《希拉草原》。2018年，以演唱成員身份參加湖南衛視《聲入人心》第一季，最終攞到年度首席。2019年1月，以聲入人心男團成員身份加盟《歌手2019》。同年，佢參加東方衛視《我們的歌》，同費玉清攞到總亞軍。

爭議
名下歌曲《變形記》曾經着指稱抄襲 Ferdi ＆ Rob Bolland 嘅《Jeanny I》。
阿韋龍

阿韋龍（法文：Aveyron）係法國奧斯坦尼其中一個省，編號12，首府羅德茲。
阿雷佐

阿雷佐（意大利文：Arezzo）係意大利陀斯卡拿阿雷佐省首府，人口10萬。
阿雷特星

阿雷特星（Arete），即係小行星197，係太陽系小行星帶嘅一粒小行星，喺1879年5月21號發現。
阿雷基帕

阿雷基帕（Arequipa）係秘魯第二大城，人口100萬。
阿雷斯

阿雷斯係希臘神話入面中嘅戰神，亦係奧林匹斯十二神其中一位，宙斯同赫拉個仔。
阿靈頓

阿靈頓（Arlington）係美國德薩斯州一座城，人口38萬。
阿非利卡人

阿非利卡人（Afrikaners）係南非一個族裔，主要係17到18世紀荷蘭殖民者嘅後代，而家估計總共有280到350萬人。
呢篇阿非利卡人係關於族群嘅楔位文章，仲未完成嘅。麻煩你幫手補充佢嘅內容。
陰陽曆

陰陽曆係曆法嘅一種，好多文明都採用，佢嘅日子顯示月相，年就同地球自轉週期有關，利用天文觀察兼顧月相週期同埋太陽週期運動，而且一年入面嘅月份數量係故定嘅。中國用嘅農曆就係好好嘅例子，透過大約十九年七閏嘅方法去平衡返月相週期同地球自轉週期嘅比例。
陰陽路之我在你左右

《陰陽路之我在你左右》（英文：Troublesome Night 2），係1997年香港電影，《陰陽路》嘅續作，由邱禮濤執導，古天樂、雷宇揚、丁子峻、李蕙敏、錢嘉樂、歐陽妙芝、伍詠薇、江希文主演。
陰香

陰香（粵拼：jam1 hoeng1；學名：Cinnamomum burmannii）係樟科樟屬嘅常綠喬木，原產地喺中國嘅南邊地區同東南亞，呢樖嘢喺中國嘅廣東、廣西、雲南、海南島、福建、江西同浙江地區、香港、喺美國嘅夏威夷群島可以搵到。

名
呢種植物又嗌山肉桂、桂樹及以草。

樣
呢樖嘢嘅樹葉搓落去係有埐香味。喺夏秋季節嗰陣出淡紅新樹葉出嚟，有明顯嘅季相變化。高度有14米到，胸徑可以去到30cm。9～12月開花，第年1～3月份結果。呢樖嘢嘅樹仔好禁（kam1）黑嚜嚜嘅地方。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
陰香呢樖嘢嘅各個部位可以做藥，主要功效係可以溫中，散寒，祛風除濕，解毒消腫嘅功效，重可以醫健胃消食、腹脹，肚疴、脘腹疼痛，風濕，瘡、腫、淤血同埋跌打扭傷嘅功效。
陰陽路

《陰陽路》（英文：Troublesome Night），係1997年香港電影，由譚朗昌、鄭偉文、邱禮濤執導，古天樂、蔡少芬、陳錦鴻、鍾麗緹、雷宇揚、羅蘭、麥家琪主演。電影之後有續作《陰陽路之我在你左右》。
陰風陣陣

《陰風陣陣》（Suspiria）係一部2018年嘅美國意大利奇幻恐怖片，狄高達莊遜、泰達史雲頓、嘉兒莫蕊茲、米亞高芙、謝茜嘉夏柏主演。
陰陽座

陰陽座（平假名：おんみょうざ）係日本嘅重金屬搖滾樂隊，1999年埋班，有男同女兩個主唱。

走咗嘅隊員
斗羅（鼓手）2009年3月退出。
陰陽燭

陰陽燭係表達股票價錢嘅一種方式，睇落似一支支蠟燭咁，可以表達每個交易日開市價、最高價、最低價同收市價。
陰陽眼

陰陽眼係一種特異功能，可以見到超自然嘅現象，呢種能力係靈異體質嘅一種，即係有啲人可以感受到靈界嘅存在。傳統上話有幾種人會有呢種能力，例如運勢唔好嘅人，或者曾經經歷過生死關頭嘅人。不過呢啲都係迷信嘅傳說，而且未經證實，只可以作參考。
香港三尖

香港三尖係坊間對香港三座尖削山峰嘅統稱，但具體有爭議。其中兩尖公認係屯門區嘅青山（海拔583米）同西貢區嘅蚺蛇尖（海拔468米），而其餘嗰個有話係西貢區嘅釣魚翁（海拔344米），亦有話係沙田區同荃灣區交界嘅針山（又叫城門尖）（海拔532米）。

變種
亦有唔要屯門區嘅青山，改做西貢區嘅睇魚岩頂（海拔233米），聯同蚺蛇尖、釣魚翁，統稱做西貢三尖。
香港三百蚊紙

三百蚊紙係以前一種香港銀紙，面值300港元。

史
1863年到1866年，呵加剌與馬士打文銀行發行過三百蚊紙樣票，但未有正式喺市面流通。
香港一蚊紙

一蚊紙（1元紙幣）係以前流通嘅香港銀紙之一，面值1港元，曾經先後由香港上海匯豐銀行同埋香港政府出。

史
1872年，香港政府授權香港上海匯理銀行（家下嘅匯豐銀行）出1蚊紙。嗰時香港市面上，匯豐銀行出嘅1蚊紙同埋外國嘅貿易銀圓一齊流通。
1935年起，港府立法禁止外國貨幣喺香港流通，以上情況亦告一段落。同年港府亦唔再授權匯豐銀行出1蚊紙，改由港府自己出。港府出嘅1蚊紙係紫啡色雙面印刷，正面印有當時在位嘅英王佐治五世個樣。1937年改印英王佐治六世個樣。
喺1941年香港淪陷前夕，市面出現好多小販，為應付找贖需求，港府臨時推出喺中國銀行印嘅5圓法幣上加印「壹圓 香港政府」字樣嘅1蚊紙嚟頂住檔。
1945年香港重光，1蚊紙由戰前嘅紫啡色改為淺藍色印刷，1949年再改為綠色。1952年改印英女王伊利沙伯二世個樣，直到1959年。1960年起，港府再出返1蚊銀，唔再出1蚊紙，而1蚊紙亦喺1969年9月1號停用。
香港一蚊銀

一蚊銀（1元硬幣）係一種現行流通嘅香港銀仔，面值1港元。

史
香港政府喺1866年首次鑄造1蚊銀，含銀九成。1868年因香港造幣廠結業，港府唔再出1蚊銀。其後外國貿易銀圓，例如墨西哥「鷹洋」就喺香港流通，代替停鑄嘅香港1蚊銀幣。
1895年，港府引入英國貿易銀圓（被稱為「站洋」或「港光」）當係香港1蚊貨幣，一面鑄有不列顛尼亞女神像同埋英文面額「ONE DOLLAR」，另一面就鑄有中文面額「壹圓」同埋馬來文面額。
1935年起，港府立法禁止外國貨幣喺香港流通，改由政府印1蚊紙，直到1959年。
1960年起，港府再出返1蚊銀以取代1蚊紙（1蚊紙其後喺1970年代初停用），以紅銅鎳合金鑄造，一面鑄有當時在位嘅英女皇伊利沙伯二世個樣，另一面則鑄有面值「香港壹圓」，中間係手持一個球狀物體嘅英國皇室獅子。
1971年開始，1蚊銀由原本嘅安全邊改為齒邊。
1978年起，1蚊銀面積縮細。發行初期曾經有市民不滿，因為容易同銀色嘅五毫子（1951-1975年期間出）撈亂。
1993年改為鎳鋼合金鑄造，但試驗失敗，1994年開始改返以紅銅鎳合金鑄造。
1997年亦出過鑄上麒麟圖案嘅回歸紀念幣。
香港三育中學

香港三育中學（英文：Hong Kong Sam Yuk Secondary School）係香港舊時一間中學，喺跑馬地雲地利道17號A，由基督復臨安息日會搞，1948年創校，2008年停辦。
雅倫鐘斯

雅倫鐘斯（英文：Allan Jones，1907年10月14號—1992年6月27號）係一個美國嘅男演員、歌手、舞台劇演員、電影演員，佢喺1935年出道。
雄安站

雄安站係一個中國嘅高鐵站。
呢個站宜家被視作幽靈車站，好少乘客使用，狀態亦引起一啲人對於中國高鐵同基建過度擴張情況嘅關注。
雄武町

雄武町（日文：雄武町／おうむちょう Ōmu-chō）係日本北海道鄂荷次克綜合振興局紋別郡嘅一個町。雄武町喺2023年3月31號人口有4,160人，總面積有636.89平方公里（245.90平方英里）。
雄安新區

雄安新區（粵拼：hung4 on1 san1 keoi1）係中華人民共和國喺2017年4月成立嘅新區，主要功能係分流首都北京嘅發展。新區喺河北保定東部，由雄縣、容城縣、安新縣同週圍地區劃地。根據中共中央同國務院通知，話雄安新區係「千年大計、國家大事」，又話係繼深圳經濟特區同上海浦東新區之後又一有全國意義嘅新區。
雄蕊

雄蕊（stamen）係被子植物嘅花嘅雄性生殖器，係雄花器 (androecium)嘅一部分，作用係生產花粉。
雅克-勒內·埃貝爾

雅克-勒內·埃貝爾（法文：Jacques-René Hébert，1757年11月15號—1794年3月24號），係法國嘅作家、記者同雅各賓派革命家。佢喺法國大革命時期領導激進嘅埃貝爾派。雅各賓專政開始之後，佢同埋羅伯斯庇爾、丹敦展開咗鬥爭，失敗後畀斬首。
馬頭圍配水庫遊樂場

馬頭圍配水庫遊樂場（英文：Ma Tau Wai Service Reservoir Playground）係香港一公園同遊樂場，喺九龍靠背壟山常和街2號A，行政上歸九龍城區。設施有網球場同戶外乒乓波檯。
維基同享有多媒體嘅嘢：Ma Tau Wai Service Reservoir Playground
馬頭涌

馬頭涌（Ma Tau Chung）係香港一地，亦係一涌同一村。佢喺九龍城以南，馬頭圍以東，馬頭角以北。東面對住啟德同宋王臺。未有大興土木之前，馬頭涌係一涌，由東面馬頭圍後山，越田經馬頭涌村，過聖山流入九龍灣。而村係背靠聖山，山後同九龍城之間有珓杯石同衙前塱兩村。日治時期，日軍炸聖山填海，擴大啟德機場，馬頭涌自始與啟德毗類，遠離九龍灣洋面。而村亦因開拓而拆咗，涌亦不復見。今日宋皇臺公園以東一帶，就係馬頭涌原地。
馬頭涌大街有馬頭涌道、宋皇台道、亞皆老街同太子道。因爲馬頭涌、馬頭圍、馬頭角原本係村，開拓市區就連成一片，並無明顯疆界，所以命名時往往交錯其中。而馬頭涌，大約指原本聖山或者啟德機場以西嘅地方。
馬頭涌有公共屋邨名真善美村，由香港房屋協會打理。另有馬頭圍邨，由香港房屋委員會打理。

史
北京條約中寫咗馬頭涌。不過位置有錯。馬頭涌字個位係馬頭角，而馬頭涌喺北一啲，邊界同海角交界處。
大宋之末，趙昰、趙昺二帝，南逃之至官富場。後人念其到臨，稱石山爲宋王台。帝昰母楊太后，卽宋度宗嘅楊淑妃，愛女晉國公主都有同行，後尾墮海溺斃，失屍身，於是鑄金身，葬於宋王台另一石山中，人稱金夫人墓。
一八九零年，顧啓德同老婆立聖三一堂，屬聖公會，以家庭式傳敎。一九零五年，鄺日修牧師喺宋王臺山腳立敎堂。一九零五年，要起宋王臺公園，搬到聖山北面山仔，域多利孤兒院側邊。原本係金夫人墓，墓因而毁。一九三六年，因啟德基場工程，又搬到馬頭涌道一百卅五號。
馬頭涌喺日治時期，有馬頭涌戰俘營，初頭叫馬頭圍，一九三八年起來做難民營，亦收中國軍隊。日佔後主要困住印度兵。當時地方惡劣，死者就喺附近亞皆老街軍營花園埋葬。
約一九二零年，馬頭涌側邊嘅聖山，上有宋王臺

屋宇
以馬頭涌命名屋宇機關
馬頭涌官立小學
馬頭涌消防局
馬頭涌救護站
家庭計劃指導會馬頭涌診所
馬頭涌官立小學（紅磡灣），喺紅磡。
馬頭涌煤氣鼓，喺馬頭角。
地內屋宇機關
聖公會聖三一堂
真善美村
馬頭圍邨
馬頭星雲

馬頭星雲（Barnard 33）係一嚿黑暗星雲。
馬頭涌道

馬頭涌道（英文：Ma Tau Chung Road）係香港一道，喺九龍半島西邊，貫通馬頭涌、馬頭圍同馬頭角。全道喺九龍城區內。馬頭涌道南面駁實馬頭圍道，北面駁住九龍城迴旋處。

名
馬頭涌道，原自馬頭涌條村。

史
馬頭涌道，係條駁住太子道同馬頭圍道嘅路，條路穿過馬頭涌村，就係聖山兩座山之間。
馬頭角道

馬頭角道（英文：Ma Tau Kok Road），係香港九龍馬頭圍同馬頭角嘅一條馬路，由盛德街開始，去到海皮。
馬頭峰

馬頭峰（Ma Tau Fung）係香港嘅山，海拔高295米，喺北區、大埔區，附近範圍劃咗入船灣郊野公園。
馬頭角

《北京條約》大清割九龍半島畀英國，中部「馬頭涌」一字，右方有突出地方，就係馬頭角，同牛頭角遙遙相對。查實馬頭涌係稍北嘅地方。
馬頭角（Ma Tau Kok）係香港一地，係一村，亦係一海角，喺九龍半島東邊，九龍城以南，土瓜灣之北。西便係靠背壟，東面對住九龍灣。海角原本分開土瓜灣同馬頭涌。而角之形，早已湮沒喺填地之中，村亦不復在。
按原海角山仔來睇，馬頭角約莫係馬頭角道、土瓜灣道、上鄉道、馬頭涌道一帶嘅地方。由於市區發展，屋宇同周圍絕無疆界，有時會其他地名混雜。如北面近宋皇臺嘅馬頭涌，南面嘅土瓜灣。北面更出名嘅九龍城。
馬頭角內有牛棚藝術村，近新碼頭路嘅九龍城碼頭、巴士總站，以及馬頭角公眾碼頭。

名
馬頭角之嘅馬頭，有傳舊時九龍寨城有碼頭出海，用以接送大清官員。寨城之南，馬頭圍、馬頭涌、馬頭角，皆以馬頭爲名。

地理
市區移山填海，原地貌亦不復見。
原本馬頭角係海邊一角，向東伸入九龍灣中，指向牛頭角。馬頭角本身稍高，有二百零三呎。海角突出，分開兩灣仔。北面一灣，係由兩涌水積沙而成灘。一名馬頭涌，由馬頭圍後山，涌水經聖山稍南嘅馬頭涌村，注入九龍灣。另一涌由靠背壟出，經馬頭角村出灣。而南面一灣，就係土瓜灣。灣對出，角之南，有海心島。而馬頭角以東，亦見九龍石。

史
牛棚藝術村，原爲屠房
馬頭角未成市區之前，佢南北兩灣，都係耕田同水上人聚居處。馬頭角北便，靠背壟涌口，有馬頭角村。而南便有土瓜灣村。
英國人一八四一年得香港島後，需要大量石材。土瓜灣西面石山，成爲石塘，客家人來此開石，土瓜灣人丁興盛。英國人一八六零年得九龍半島，亦漸次開拓半島西岸，開山填海。土瓜灣一邊開先，馬頭角村一邊，亦開始填海。起咗馬頭角屠房同皮革廠，兩者夾住條村。與此同時北面南咗今日嘅馬頭角路，而南面開咗土瓜灣道。屠房係劏牛嘅，原本喺紅磡，由於起九廣鐵路，一九零八年搬來馬頭角。皮革廠得牛皮之便，亦在此開業。

舊樓重建
二零零八年，市區重建局宣布重建馬頭角展首批兩項目，分別係浙江街/下鄉道同北帝街/木廠街項目。項目喺街角地盤，毗連新山道及炮仗街，總地盤面積約一千一百七十平方米。地盤內樓宇，建於一九五七年，普遍殘舊，樓高六層無電梯。
二零零九年五月廿九號，局又宣布重建馬頭角新山道/炮仗街，按法定程序規劃，改善約莫一百卅四戶住屋。是項係局區內第三項目。。
馬頭圍道遊樂場

馬頭圍道遊樂場（英文：Ma Tau Wai Road Playground）係香港一公園同遊樂場，喺馬頭圍馬頭圍道，馬頭圍邨側邊，行政上歸九龍城區。設施有硬地球場、籃球場同七人足球場。
維基同享有多媒體嘅嘢：Ma Tau Wai Road Playground
馬澤華

馬澤華，香港親中派政治人，香港再出發大聯盟發起人之一。
馬瀝站

馬瀝站（粵拼：maa5 lek6 zaam6；英文：Mali Station），規劃同施工時期嗌過黎家塘站（lai4 gaa1 tong4 zaam6；Lijiatang Station），係廣州地鐵14號綫嘅車站，2018年12月28號開通，喺白雲區鐘落潭馬瀝村，佛公橋地段一帶（105國道嘅K2519+100標記位）。

外觀
File:MaLekZaam Surface.jpg從出面睇馬瀝站嘅樣
同其它14號綫嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。

樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係14號綫月台。站內既有休息室，又有廁所，更加有母嬰室。其中休息室有4個，喺14號綫月台範圍入面，每個月台各有兩個。而廁所同母嬰室喺站廳收費區入面近南邊牆邊範圍，其中母嬰室喺廁所嘅女廁門口隔籬。

站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個側式月台，喺廣從九路佛公橋地段嘅上空。
另外，喺呢個站東北邊冇幾遠同車行嗰兩條軌道之間，都有條存車綫同波口位響度，專門畀喺馬瀝站以東北啲車站出冬瓜豆腐時，啲車會攞呢個站做總站用，屆時去從化或新和、九佛、鎮龍一帶嘅需要轉乘其它交通工具。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
馬瀝站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出，不過嗰時嗌成黎家塘站。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。

施工
2018年2月20號，呢個站重喺度起緊。
2014年3月4號，車站正式喐手起。
2017年11月15號，呢個站到新和之間嘅高架樑框架正式鋪好兼貫通。
2018年3月29號晏晝，廣州市民政局開始向全社會徵集主綫啲站名，其中呢個站正式改名做馬瀝站。
2018年8月2號，呢個站嘅主體鋼構吊裝已經搞掂嗮。
2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
2018年9月26號，呢個站正式三權移交而開始營運前調試
2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

開通
2018年12月28號晏晝，由於14號綫一期主綫部份正式開通，呢個站亦正式開放。
馬濟時

馬濟時（葡文：Jaime Silvério Marques，1915年—1986年1月14號），葡萄牙陸軍軍官、政治人物、119任澳門總督。
馬濟時喺1940年進入葡國嘅軍事學院學習工兵課程。二戰期間，佢隨所喺嘅陸軍前往亞速爾群島，1941年至1944年期間都駐紮喺聖米格爾島上。戰後，曾被派往葡屬印度。
1959年，馬濟時被葡國政府任命為澳門總督。1961年，馬濟時向葡國政府建議，將澳門定位為「恆久性嘅博彩區」，畀葡國政府允許。佢喺1962年離任。
1974年4月，馬濟時參加康乃馨革命，推翻葡萄牙第二共和國，並成為民族拯救軍政府（Junta de Salvação Nacional）成員之一。
馬煜文

馬煜文係香港親中派政治人物兼旅遊界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會旅遊界委員。
馬灣

馬灣（英文：Ma Wan），係香港新界一個島。佢響正大嶼山同青衣島之間。馬灣一直係劃畀荃灣區管。面積有0.96平方公里。
有兩條海峽隔開馬灣。東面嗰條叫馬灣海峽，隔住青衣島。而西面嗰條，叫汲水門，隔住大嶼山。北面就新界大陸係青龍頭。
島上面有個海灘，叫馬灣東灣泳灘。海灘北面有間天后廟，係海盜張保仔起嘅，用嚟庇佑本地人。
馬灣島嘅東灣仔響一九九七年發現左東灣仔新石器時代遺址，仲入選埋當年中國十大考古發現添.
個島本來有條細漁村，只係有艇同街渡到。直到1990年代，香港政府推出玫瑰園計劃，就去咗一條8號幹線，由市區連去新香港國際機場。呢條路就經過馬灣，跟住就有一啲發展喇。今時今日，個島一啲部份係私人屋苑珀麗灣。而珀麗灣原本係起嚟做度假用嘅，另外有個主題公園，不過家下主題公園未見，變咗做住宅。
馬灣東灣泳灘

馬灣東灣泳灘，香港泳灘之一，喺馬灣東灣，英文叫Ma Wan Tung Wan Beach。行政上歸荃灣區。設施有泳灘。歸康樂及文化事務署管。
馬灣公園

馬灣公園（英文：Ma Wan Park）係香港一個主題公園，喺新界馬灣南面，2007年開張，公園東面係挪亞方舟主題建築。
維基同享有多媒體嘅嘢：Ma Wan Park
馬灣海峽

馬灣海峽（英文：Ma Wan Channel），古稱鷄踏門或者鷄閘門，係香港青衣島同馬灣之間嘅海峽。海峽南北向，北端近汀九處同藍巴勒海峽連住。西面馬灣南北端連住汲水門，向西通去龍鼓水道。東面就經藍巴勒海峽去到荃灣同葵涌。南面就係維多利亞港西區停泊區。
海峽之上就係香港名勝青馬大橋，搭住青衣島同馬灣。西接汲水門大橋去大嶼山，東接青衣島去元朗或者九龍。
馬灣高架路

馬灣高架路（Ma Wan Viaduct）係香港青嶼幹線嘅一部分，屬香港機場核心計劃，1997年5月22號通車。條橋橫跨馬灣，駁埋青馬大橋同汲水門大橋。
條路全長503米，上層係六線雙程分隔高速公路，有蓋下層係兩條機場鐵路軌同兩程單線緊急車路。
鬼眼

《鬼眼》（粵拼：gwai2 ngaan5，英文：The Sixth Sense）係套美國嘅恐怖片同劇情片，喺1999年8月2號上畫，由禮切沙也馬蘭導演。片長107 分鐘，票房有672,806,292 美金。
鬼火

鬼火（粵拼：gwai2 fo2；英文：Will-o-the-Wisp / ignis fatuus），卽燐火或磷火，又叫青燐或青磷，係種青綠噉色嘅「火」。
鬼火唔太光，夜晚嗰陣會顯眼啲，查實日頭都有，不過難睇到啫。
鬼火多數係春天至夏天出現，喺落完雨後零舍常見。

外型
一般都係青色嘅，但係都會有青白色、紅色、藍色同埋黃色。如果講體積，有好似人咁大隻，亦都有好似粒米咁。
鬼火有時會一隻一隻咁出現，都會有次會幾隻幾隻，重會有廿幾三十隻咁出現。

地點
大部份見到嘅鬼火都係响墳墓附近見到。但係喺水邊、森林、草地都會出現鬼火。亦都有少部份喺城市、街上出現。
鬼節

盂蘭節，中國民間俗稱鬼節。
清明、寒衣節呢啲祭先人嘅節都屬鬼節。
萬聖節，西方鬼節。
亡靈節，拉丁地區鬼節。
鬼民俗

鬼民俗（粵拼：gwai2 man4 zuk6；英文：ghostlore）係指一啲平民間流傳、有關鬼嘅民俗。
鬼滅之刃

《鬼滅之刃》（日文：鬼滅の刃），係日本漫畫作品，由漫畫家吾峠呼世晴創作。目前已經改做咗動畫。
故事背景係大正時代嘅日本，講男主角炭治郎落山賣炭嗰陣，成家畀鬼殺死咗，而嗰陣淨係留低佢個妹仲未死，但係佢已經變做咗鬼，而佢要去搵辦法將禰豆子變返做人。
當炭治郎孭住禰豆子落山嗰陣，禰豆子突然之間鬼性情大發，當炭治郎撐住禰豆子嗰陣時，俾鬼殺隊嘅富罔義勇見到，當佢就嚟殺禰豆子嗰陣，炭治郎係咁保護住禰豆子，重將佢打暈。而當禰豆子掙脫咗佢，發生咗令人諗唔到嘅事，禰豆子居然用肉體擋住咗炭治郎。可能因為義勇俾佢哋兩個嘅兄妹情感動，佢就打算放過佢哋。當炭治郎醒咗嗰陣，義勇就講出佢師傅個名，叫炭治郎去搵佢。
炭治郎搞完佢屋企人喪事之後，就帶住緊張同埋不安去搵義勇口中嗰個師傅，連龍左近次。
因為炭治郎想將禰豆子變返人，所以就打算加入鬼殺隊。而喺去修行嘅路程當中，有唔少人都有幫佢。直到最後試煉當中，係叫佢要將舊石頭斬咗一半。而當炭治郎做唔到嗰陣，一個少年就同佢日日夜夜咁樣試煉同埋打鬥，務求好好將炭治郎修行到完美為止（少年同個少女喺後來嘅劇情透出係義勇嘅兒時朋友）。而之後嘅劇情就係描述炭治郎加入咗鬼殺隊之後，認識嘅人，發生嘅事同埋有血有淚嘅故事。

電視動畫
竈門炭治郎 立志篇，2019年4月至9月響日本首播，共26集。
無限列車篇，2021年10月至11月響日本首播，共7集，主要由劇場版無限列車篇剪接而成，同加咗一啲新嘢。
遊郭篇，2021年12月至2022年2月首播，共11集。
刀匠村篇，2023年4月至6月首播，共11集。
柱訓練篇， 2024年5月12日首播 ，共 9集
另外有短篇《國高中一貫!! 鬼滅學園物語》。

劇場版
鬼滅之刃劇場版 無限列車篇，2020年10月響日本上畫。
鬼滅之刃 上弦集結，前進刀匠村，2023年2月響日本上畫，係將電視動畫版遊郭篇第10、11集同刀匠村篇第1集加埋一齊嘅特別上映版。
「鬼滅之刃」 絆之奇蹟，邁向柱訓練，2024年2月上畫，係電視動畫版刀匠村篇第11集同柱訓練篇第1集加埋一齊嘅特別上映版。
鬼王再生

《鬼王再生》（英文：Freddy vs. Jason）係2003年首映嘅美國驚慄恐怖電影，由于仁泰執導，勞勃英格、肯克辛格主演。
鬼才之道

《鬼才之道》係一套臺灣喺2024年推出嘅恐怖喜劇電影，由拍過《返校》嘅徐漢強執導，陳柏霖、張榕容同王淨領銜主演，故仔講述啲鬼要喺陰間靠嚇人嚟發展演藝事業，搏命成為靈界巨星，啱啱死咗嘅同學（王淨飾）亦都要喺過氣天后凱薩琳（張榕容飾）嘅指導下闖出成就。套戲喺2024年8月7日喺臺灣上映，8月15日喺香港上映。
鬼木達

鬼木達（1974年4月20號—）係日本足球員，司職中場，效力過鹿島鹿角，及川崎前鋒。
高雲地利大學

高雲地利大學（英文：Coventry University）係一間公立研究型大學，喺英國高雲地利。
大學圖書館
喺高雲地利市中心嘅校園佔地33英畝（130,000平方米）。
高雲地利

高雲地利（Coventry）係英倫城市，依家屬西密德蘭郡，舊時屬窩域郡。
高雨田大魔王

高雨田大魔王(中文證件名高雷)男仕係個魔術師，因多次參演中共中央傳媒娛樂節目而內地出名，近哌亦因網絡欺詐而香港一炮而紅。二〇二四年二月，阿根廷男仕利安奴•美斯去香港作純體育交流時，用怪異行為硬將活動政治化，侮辱香港內地政府、人民市民，之後美斯氏俾全中國上下一致聲討時，高氏乘機用假貨拍抖音影片，謊稱毀壞自己擁有價值不菲美斯氏相關商品，詐諦抵制佢，藉此弁取商業利益；內地人民香港市民知道真相後，紛紛表示對種崇拜辱華外國人思想欺騙同胞舉動反感。二〇二三年五月，高氏俾一間廣州公司告兩次，《九派新聞》推斷係二〇二二年十月爆煲一間佢有股份深圳公司一拃地產詐騙事件所引發官非。
高雲花園站

高雲花園站（英文：Covent Garden tube station）係英國倫敦地下鐵皮卡迪利綫嘅車站，屬第1收費區，喺大倫敦西敏市。
高雅羅

高雅羅（粵拼：gou1 ngaa5 lo4），係大韓民國嘅一個女藝人同埋演員。
高雲地利城足球會

高雲地利城足球會（英文：Coventry City Football Club），係位於英格蘭中西部西密德蘭高雲地利嘅職業足球隊，喺1883年成立，於2005/06年球季搬入新主場理光運動場（Ricoh Arena）。
高雲地利喺1967年升上舊英格蘭甲組聯賽後，喺頂級聯賽角逐超過三十年，係英超創始成員，1986/87年球季攞過英格蘭足總盃賽事錦標。2001年高雲地利護級失敗降班當時第二級嘅英甲聯賽（英冠聯賽前身），到2011/12年球季一直受到財困困擾，最終降班到第三級嘅英格蘭甲組足球聯賽作賽。2016/17年度球季，高雲地利只取得英甲聯賽第廿三名，來屆降班到英乙作賽；翌屆球隊喺英乙以第六完成，更先後喺升班附加賽擊敗諾士郡及埃克塞特，旋即重返英甲作賽。
2019/20年度英甲聯賽，因受武漢肺炎疫情影響，喺2020年3月中旬開始暫停，並喺2020年6月決定腰斬球季，各球隊以停賽前每場比賽嘅平均得分決定排名。喺停賽時位處英甲榜首嘅高雲地利，因此成為本季英甲聯賽冠軍，來季升上英冠比賽。

乙組〈II〉聯賽 冠軍
1
1966/1967年。

丙組〈III〉聯賽 冠軍
1
1963/1964年。

南區丙組聯賽 冠軍
1
1958/1936年。

丁組〈IV〉聯賽 亞軍
1
1958/1959年。

足總盃 冠軍
1
1987年。

足總青年盃 冠軍
1
1987年。

足總青年盃 亞軍
4
1968年、1970年、1999年、2000年。
陳大光

陳大光（越南文：Trần Đại Quang，1956年10月12號—2018年9月21號），係越南政治人，2016至2018年做越南國家主席，越南共產黨其中一個領導人，政治局入面排喺總書記阮富仲後面。